Ağlaram (Yəhya bəy Dilqəm)
Seyri-gülüstanda, Kür kənarında,
Bu gün bir həsrətkeş qalıb ağlaram. 
Ayrılıq cövrünün, dost fərağının,
Sevdası başıma gəlib ağlaram.

Yadıma düşübdü şux mələkzada,
Görən o da məni salırmı yada,
Mənim cismim səməndərdən ziyada, 
Hicran atəşinə dolub ağlaram.

Laçm qanadlıdan, tərlan tavardan,
O hüsnü-Yusifdən, mehri-rüxsardan, 
Züleyxa camallı, məhcəbin yardan,
Fələk məni cida salıb ağlaram.

Qəddi sənubərdi, üzarı bir gün,
Sevdim camalmı, oldum didərgin. 
Leylisiz Dilqəməm, mən oldum Məcnun, 
Səhralar məskənim olub ağlaram.
XIX əsrin qoşmaları